Du kan få forlænget dit ordinære pas én gang. Hvis passet udløber inden afslutning på din rejse, kan vi forlænge dit pas efter rejsens længde, dog højest i 1 år, hvis dit pas ikke er udløbet inden for de sidste tre måneder.
Du skal møde personligt op i borgerservice og medbringe dit pas. Forlængelsen koster ikke noget.
Vær opmærksom på at børn under 18 år skal medbringe en ansøgning med forældremyndighedsindehaveres/-nes underskrift.
Du skal dog være opmærksom på, at ikke alle lande accepterer en forlængelsespåtegning i passet.
Det er op til dig selv at undersøge om dit rejsemål accepterer det. Det kan du gøre via dit rejsemåls ambassade i Danmark eller dit rejseselskab.